Amerikan yhdysvalloista, Kiinan kansantasavallasta, Intiasta ja Turkista peräisin olevan parasetamolin tuontia koskevan polkumyynnin vastaisen menettelyn aloittamista koskeva ilmoitus

(2000/C 134/07)

Komissio on vastaanottanut neuvoston asetuksen (EY) N:o 384/96(1), sellaisena kuin se on viimeksi muutettuna neuvoston asetuksella (EY) N:o 905/98(2), jäljempänä "perusasetus", 5 artiklan mukaisen valituksen, jossa väitetään, että Amerikan yhdysvalloista, Kiinan kansantasavallasta, Intiasta ja Turkista peräisin olevan paresetamolin tuonti tapahtuu polkumyynnillä ja aiheuttaa tästä syystä merkittävää vahinkoa yhteisön tuotannonalalle.

1. Valitus

Pyynnön esitti 29. maaliskuuta 2000 järjestö nimeltä European Concil of Chemical Manufacturers' Federations (CEFIC), jäljempänä "valituksen tekijä", sen yhteisön ainoan tuottajan puolesta, jonka tuotanto muodostaa parasetamolin koko yhteisön tuotannon.

2. Tuote

Tuote, jota väitetään tuotavan polkumyynnillä, on parasetamoli (tunnetaan myös nimellä asetaminofeeni), jäljempänä "tarkasteltavana oleva tuote". Se luokitellaan tällä hetkellä CN-koodiin 29242930. CN-koodi annetaan ainoastaan ohjeellisena.

3. Polkumyyntiä koskeva väite

Amerikan yhdysvaltojen ja Turkin osalta polkumyyntiä koskeva väite perustuu kotimarkkinoiden hintojen perusteella määritetyn nomaaliarvon ja tarkasteltavana olevan tuotteen viennissä yhteisöön sovellettujen hintojen väliseen vertailuun.

Intian osalta polkumyyntiä koskeva väite perustuu tarkasteltavana olevalle tuotteelle määritetyn laskennallisen normaaliarvon ja tuotteen viennissä yhteisöön sovellettujen hintojen vertailuun, koska tuotetta ei myydä riittävässä määrin tavanomaisessa kaupankäynnissä kotimarkkinoilla.

Koska Kiinan kansantasavallan osalta normaaliarvo määritetään perusasetuksen 2 artiklan 7 kohdassa olevien sääntöjen mukaisesti, valituksen tekijä on perustanut polkumyyntiä koskevan väitteensä jonkin kolmannen markkinatalousmaan, eli Etelä-Afrikan, normaaliarvon ja tarkasteltavana olevan tuotteen myynnissä yhteisöön vientiä varten sovellettujen hintojen vertailuun.

Tämän perusteella määritetyt polkumyyntimarginaalit ovat huomattavat kaikkien asianomaisten viejämaiden osalta.

4. Vahinkoa koskeva väite

Valituksen tekijä on esittänyt näyttöä siitä, että tarkasteltavana olevan tuotteen konkonaistuonti Amerikan yhdysvalloista, Kiinnan kansantasvallasta, Intiasta ja Turkista on kasvanut sekä aboluuttisesti että markkinaosuudella mitattuna.

Väitetään, että tarkasteltavana olevan tuodun tuotteen määrillä ja hinnoilla on muiden seurausten lisäksi ollut kielteinen vaikutus yhteisön tuottajan markkinaosuuteen ja sen veloittamiin hintoihin, mikä puolestaan on vaikuttanut erittäin kielteisesti yhteisön tuotannonalan taloudelliseen tilanteeseen.

5. Menettely polkumyynnin ja vahingon määrittelemiseksi

Kuultuaan neuvoa-antavaa komiteaa komissio on päättänyt, että valitus on yhteisön tuotannonalan tekemä tai sen puolesta tehty ja että on riittävästi näyttöä menettelyn aloittamiseksi, mistä syystä komissio panee tutkimuksen viereille perusasetuksen 5 artiklan mukaisesti.

Menettelyn ilmeisen laajuuden ja monimutkaisuuden vuoksi komissio voi soveltaa perusasetuksen 17 artiklan mukaisesti otantamenetelmää.

a) Otanta polkumyyntitukimusta varten

Sovelletaan ainoastaan Kiinan kansantasavallassa sijaitseviin yrityksiin.

Jotta komissio voisi päättää otannan tarpeellisuudesta ja tarvittaessa valita otoksen, se kehottaa kaikkia vientiä harjoittavia tuottajia tai niiden edustajia ilmoittautumaan komissiolle ja toimittamaan yrityksestään tai yrityksistään seuraavat tiedot 15 päivän kuluessa tämän ilmoituksen julkaisemispäivästä:

- yrityksen nimi, osoite, sähköpostiosoite, puhelin-, faksi- ja/tai teleksinumerot sekä yhteyshenkilön nimi,

- yhteisöön vietäväksi 1. huhtikuuta 1999 ja 31. maaliskuuta 2000 välisenä aikana myydyn tarkasteltavana olevan tuotteen liikevaihto paikallisena valuuttana sekä määrä tonneina,

- aikooko yritys vaatia yksilöllisen polkumyyntimarginaalin tai markkinatalousaseman vahvistamista,

- sellaisten tuottaijen osalta, jotka vaativat markkinatalousaseman vahvistamista, tarkasteltavana olevan tuotteen liikevaihto paikallisena valuuttana ja myyntimäärä tonneina kotimaan markkinoilla 1. huhtikuuta 1999 ja 31. maaliskuuta 2000 välisenä aikana ja yrityksen toiminnan tarkka kuvaus tarkasteltavana olevan tuotteen osalta,

- kaikkien sellaisten suoraan tai välillisesti etuyhteydessä olevien yritysten(3) nimet ja tarkka kuvaus niiden toiminnasta (eli yritykset, joiden kanssa niillä on yhteistoiminta- tai hyvitysjärjestely), jotka ovat osallisina asianomaisen tuotteen tuotannossa ja/tai myynnissä (vientiä ja/tai kotimarkkinoita varten), mukaan luettuina etuyhteydessä olevat yhteisön tuojat,

- kaikki muut asiaan liittyvät tiedot, joista voi olla hyötyä komissiolle otoksen valinnassa,

- tieto siitä, suostuvatko yritykset osallistumaan otokseen, mikä merkitsee myös, että ne täyttävät kyselylomakkeen ja hyväksyvät vastaustensa tarkastamisen paikan päällä.

Saadakseen kaikki tarpeellisina pitämänsä tiedot vientiä harjoittavia tuottajia koskevan otoksen valitsemiseksi komissio aikoo lisäksi ottaa yhteyttä viejämaan viranomaisiin, valituksessa manittuihin viejiin ja kaikkiin tiedossa oleviin vientiä harjoittavien tuottajien järjestöihin.

Komissio voi päättää valita otoksen myös tuojista. Tämän vuoksi kaikkia asianomaisia tuojia pyydetään ilmoittautumaan komissiolle 15 päivän kuluessa tämän ilmoituksen julkaisemisesta.

Muita asianomaisia osapuolia, jotka haluavat toimittaa otoksen valintaa koskevia tietoja, pyydetään ilmoittautumaan komissiolle ja toimittamaan tiedot 15 päivän kuluessa tämän ilmoituksen julkaisemispäivästä.

b) Otoksien lopullinen valinta

Komissio aikoo valita lopulliset otokset kuultuaan niitä asianomaisia osapuolia, jotka ovat ilmoittaneet haluavansa kuulua otokseen.

Otokseen kuuluvien yritysten on täytettävä kyselylomake ja toimittava tarkastuskäynnin yhteydessä yhteistyössä.

Jos yhteistyö ei ole riittävää, komissio tekee päätelmänsä käytettävissä olevien tietojen perusteella perusasetuksen 17 artiklan 4 kohdan ja 18 artiklan mukaisesti.

c) Kyselylomakkeet

Saadakseen tutkimuksensa kannalta tarpeellisena pitämänsä tiedot komissio lähettää kyselylomakkeet yhteisön tuotannonalalle, kaikille yhteisön tuottajia edustaville järjestöille, valituksessa mainituille vientiä harjoittaville tuottajille ja tuojille sekä niitä edustaville järjestöille ja asianomaisen maan viranomaisille.

Kiinan kansantasavallassa toimiville vientiä harjoittaville tuottajille kyselylomakkeet lähetetään kuitenkin vasta, kun lopullinen otos on valittu.

Kiinan kansantasavallassa toimivien tuottajien, jotka tekevät yksilöllisen marginaalin vahvistamista koskevan hakemuksen perusasetuksen 17 artiklan 3 kohdan ja 9 artiklan 6 kohdan soveltamiseksi, on toimitettava asianmukaisesti täytetty kyselylomake tämän ilmoituksen 7 kohdan a alakohdassa asetetussa yleisessä määräajassa. Näiden osapuolten on kuitenkin huomattava, että jos otos valitaan tuottajista, komissio voi päättää olla vahvistamatta niille yksilöllistä marginaalia, jos se olisi tarpeettoman hankalaa ja estäisi tutkimuksen loppuun saattamisen ajoissa. Tuottajia, jotka esittävät yksilöllisen marginaalin vahvistamista koskevan pyynnön, sekä tuojia pyydetään ottamaan viipymättä yhteyttä komissioon, jotta ne saisivat tietää, onko ne mainittu valituksessa. Jos niitä ei ole mainitu valituksessa, niiden on pyydettävä kyselylomake mahdollisimman pian ja viimeistään 15 päivän kuluessa tämän ilmoituksen julkaisemisesta Euroopan yhteisöjen virallisessa lehdessä, koska kaikki kyselylomakkeet on täytettävä ja palautettava komissiolle paperimuodossa tämän ilmoituksen 7 kohdan a alakohdassa asetetussa määräajassa. Kyselylomakkeita koskevat pyynnöt on toimitettava kirjallisena jäljempänä ilmoitettuun osoitteeseen, ja niissä on mainittava asianomaisen osapuolen nimi, osoite, sähköpostiosoite, puhelinnumero ja faksi- ja/tai teleksinumero. Pyynnön voi vaihtoehtoisesti esittää myös kansallisille viranomaisille.

d) Tietojen kerääminen ja osapuolten kuuleminen

Kaikkia asianomaisia osapuolia pyydetään esittämään näkökantansa kirjallisesti ja toimittamaan asia tukevat todisteet. Nämä tiedot on toimitettava komissiolle paperimuodossa tämän ilmoituksen 7 kohdan a alakohdassa asetetussa määräajassa.

Komissio voi lisäksi kuulla asianomaisia osapuolia, mikäli ne pyytävät sitä kirjallisesti ja osoittavat, että niiden kuulemiseksi on olemassa erityisiä syitä.

e) Kolmannen markkinatalousmaan valinta

Perusasetuksen 2 artiklan 7 kohdan a alakohdan nojalla on soveltuvaksi kolmanneksi markkinatalousmaaksi normaaliarvon määrittämistä varten Kiinan kansantasavallan osalta tarkoitus valita Etelä-Afrikka. Asianomaisia osapuolia pyydetään esittämään huomautuksensa valinnan soveltuvuudesta tämän ilmoituksen 7 kohdan c alakohdassa asetetussa erityisessä määräajassa.

f) Markkinatalousasema

Normaaliarvo määritetään perusasetuksen 2 artiklan 7 kohdan b alakohdan mukaisesti niiden Kiinan kansantasavallassa toimivien tuottajien osalta, jotka väittävät toimivansa markkinatalouden olosuhteissa eli täyttävänsä perusasetuksen 2 artiklan 7 kohdan c alakohdassa vahvistetut vaatimukset ja jotka toimittavat asiaa tukevat riittävät todisteet. Komissio lähettää valituslomakkeet kaikille Kiinan kansantasavallassa toimiville tuottajille, jotka on valittu otokseen tai jotka ovat pyytäneet yksilöllistä polkumyyntimarginaalia, sekä Kiinan viranomaisille.

6. Yhteisön etu

Päätöksen tekemiseksi siitä, onko polkumyynnin vastaisten toimenpiteiden käyttöönotto yhteisön edun mukaista, jos polkumyyntiä ja sen aiheuttamaa vahinkoa koskevat väitteet osoitetaan oikeiksi, yhteisön tuotannonala, tuojat, niitä edustavat järjestöt, edustavat käyttäjät ja edustavat kuluttajajärjestöt voivat perusasetuksen 21 artiklan mukaisesti ilmoittautua tämän ilmoituksen 7 kohdan a alakohdassa asetetussa yleisessä määräajassa ja toimittaa tietoja komissiolle edellyttäen, että ne osoittavat, että niiden toiminnan ja tarkasteltavana olevan tuotteen välillä on asiallinen yhteys. On huomattava, että kyseisen artiklan mukaisesti toimitetut tiedot otetaan huomioon ainoastaan, jos samalla on toimitettu niitä tukevat tosiasioihin perustuvat todisteet.

7. Määräajat

a) Yleinen määräaika

Jotta asianomaisten osapuolten kannanotot voidaan ottaa huomioon tutkimuksessa, niiden on ilmoittauduttava komissiolle, esitettävä kantansa kirjallisesti ja toimitettava tiedot 40 päivän kuluessa tämän ilmoituksen julkaisemisesta Euroopan yhteisöjen virallisessa lehdessä, ellei toisin ole ilmoitettu. Asianomaiset osapuolet voivat myös pyytää komissiolta saada tulla kuulluiksi samassa määräajassa. Tätä määräaikaa sovelletaan kaikkiin asianomaisiin osapuoliin myös niihin, joita ei ole mainittu valituksessa; tästä syystä on näiden osapuolten etujen mukaista ottaa viipymättä yhteyttä komissioon.

b) Otantaa koskeva erityinen määräaika

Kaikki otoksen valintaan liittyvät tiedot on toimitettava komissiolle 15 päivän kuluessa tämän ilmoituksen julkaisemisesta, koska komissio aikoo kuulla niitä asianomaisia osapuolia, jotka ovat ilmoittaneet haluavansa kuulua lopulliseen otokseen, 21 päivän kuluessa tämän ilmoituksen julkaisemisesta.

c) Kolmannen markkinatalousmaan valitsemista koskeva erityinen määräaika

Jos tutkimuksen osapuolet haluvat esittää huomautuksia siitä, onko Etelä-Afrikka, jota tämän ilmoituksen 5 kohdan e alakohdassa esitetään kolmanneksi markkinatalousmaaksi normaaliarvon määrittämistä varten Kiinan kansantasavallan osalta, sopiva valinta tähän tarkoitukseen, niiden on toimitettava huomautuksensa 10 päivän kuluessa tämän ilmoituksen julkaisemisesta.

d) Markkinatalousaseman vahvistamista koskevan vaatimuksen jättämisen erityinen määräaika

Tämän ilmoituksen 5 kohdan f alakohdassa tarkoitetut markkinatalousasemaa koskevat vaatimukset on toimitettava kirjallisina ja asianmukaisesti perusteltuina 21 päivän kuluessa tämän ilmoituksen julkaisemisesta.

8. Kirjalliset pyynnöt ja kirjeenvaihto

Asianomaisten osapuolten on esitettävä kaikki huomautuksensa ja pyyntönsä kirjallisina (ei sähköisessä muodossa, ellei toisin ilmoiteta) ja niissä on mainittava asianomaisen osapuolen nimi, osoite, sähköpostiosoite, puhelinnumero ja faksi- ja/tai teleksinumero.

Komission osoite: Euroopan komissio Kauppapolitiikan PO

Linjat C ja E

DM 24 - 8/37

Rue de la Loi/Wetstraat 200 B - 1049 Bruxelles/Brussel Faksi (32-2) 295 65 05 Teleksi COMEU B 21877

9. Yhteistyöstä kieltäytyminen

Jos asianomainen osapuoli kieltäytyy antamasta tai ei toimita tarvittavia tietoja määräajassa tai jos se huomattavasti vaikeuttaa tutkimusta, alustavat tai lopulliset päätelmät, jotka voivat olla joko myönteisiä tai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti.

Jos todetaan, että jokin asianomainen osapuoli on toimittanut virheellisiä tai harhaanjohtavia tietoja, näitä tietoja ei oteta huomioon ja niiden sijasta voidaan käyttää käytettävissä olevia tietoja.

(1) EYVL L 56, 6.3.1996, s. 1.

(2) EYVL L 128, 30.4.1998, s. 18.

(3) Etuyhteydessä olevien yritysten määritelmän osalta katso yhteisön tullikoodeksin soveltamista koskevan komission asetuksen (ETY) N:o 2454/93 143 artiklan 1 kohta (EYVL L 253, 11.10.1993, s. 1).